
AVIZ

asupra propunerii legislative pentru înfiinţarea comunei Valea Izvoarelor din Judeţul Mureş

Cu adresa nr.320 din 9 octombrie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru înfiinţarea comunei Valea Izvoarelor din Judeţul Mureş. 

In urma examinării, în şedinţa din data de 17 octombrie 2000, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

- Acceptarea propunerii va conduce la cheltuieli suplimentare necesare funcţionării noilor structuri ale administraţiei publice locale în condiţiile unui buget de austeritate;

- Delimitarea comunelor precum şi modificarea limitelor teritoriale ale acestora se face pe baza prevederilor art.3 din Legea nr.69/1991, republicată, şi cu respectarea prevederilor art.13 din Legea nr.3/2000 privind organizarea şi desfăşurarea referendumului. Propunerea în cauză nu respectă procedura instituită de lege.

